OpenLLM-France/wikimedia huggingface dataset:
# Biolugia

A biolugia, biologia o biulugia, chì etimologicamente vene da e parolle greche βίος (bios, "vita") è λόγος (logos, "scienze"), hè a scenza chì hà per oggettu l'osservazione è a spiegazione di a vita.

## Storia

In u 1735, Carl Linnaeus publicò u so libru Systema naturae ("Sistema d'u natura") chì schjarì a tassonumia.
In u 1809, Jean-Baptiste Lamarck publicò u so libru Philosophie Zoologique ("Filosufia zoolugica").
In u 1859, Charles Darwin publicò u so libru On the Origin of Species ("Di l'origine d'e spezie"), chì schjarì a teuria di l'evoluzione muderna.
Trà u 1856 è u 1863, Gregor Mendel cunduce i so esperimenti.

## Ligami

* Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage
# Biscutella rotgesii

Biscutella rotgesii :
| File:Imagina benvinuta.jpg ||
| Biscutella rotgesii ||
| Classifica scentifica ||
| Regnu | Plantae |
| Divisione | Magnoliophyta |
| Classa | Magnoliopsida |
| Ordine | Brassicales |
| Famiglia | Brassicaceae |
| Generu | Solanum |
| Nome binuminale ||
| Biscutella rotgesii Linnaeus, 1753 ||
| Biscutella rotgesii ||
Biscutella rotgesii hè una pianta chì face parte di a famiglia di e Brassicaceae. Hè alta 10 à 30 cm. U picciolu hè appena pilosu. E casce sò verde scuru ma diventanu russicce dopu chì a pianta hè stata in fiore. I fiori sò chjucarelli è gialli. Biscutella rotgesii fiurisce di veranu sin'à l'istate. I frutti, à dui à dui, s'assumiglianu à un paghju di spichjette ovale.

## Statutu

Biscutella rotgesii hè classata cum'è in priculu di sparizione da l'IUCN. Face parte dinù di e 50 piante più minacciate di l'isule di u Mediterraniu.

## In Corsica

Biscutella rotgesii hè endemica di a Corsica è ùn esiste ch'è quì. Hè rarissima, chì ùn ci hè ch'è in dui lochi: in l'Inzecca è versu u Pont'è à Leccia. Pò essa cunfusa incù un'antra pianta di listessu generu, Biscutella didyma, chì hè prisente in Europa è in u Mediterraniu. Ma e casce di Biscutella didyma sò verde chjaru è a forma di e spichette sò ronde.

## Da vede dinù

* a flora di Corsica
* a flora endemica di Corsica
* Canofula
* Lepru corsu
* Pavonu corsu
* Pinguicula corsica
* Spinedda
* Spinitriculu
* Stachys corsica
* Zafranu corsu
'Ssu artìculu hè in custruzzione. Pudete cuntribuisce à a so redazzione.
# Battaglia di Cold Harbor

'Ssu artìculu hè in custruzzione. Pudete cuntribuisce à a so redazzione.
A Battaglia di Cold Harbor di l'annu 1864 fubbe una battaglia in a Guerra Civile Americana (1861-1865).
# Battesti

Battesti hè una casata corsa. Hè dirivata da u nomu Battisti. A casata veni da u fattu chì s'usava à dì "i Battisti" quandu si trattava di i figlioli di un certu Battisti. A casata "Battesti" hè a trascrizzioni in ghjinuvesu di "Battisti".

## Liami

* Petru d'Orazio, E casate in Corsica Archiviu 2016-03-04 at the Wayback Machine

## Da veda dinò

* Casata corsa
* Battisti
# Battaglia di Petersburg

'Ssu artìculu hè in custruzzione. Pudete cuntribuisce à a so redazzione.
A Battaglia o l'Accampu o puru a Campagna di Petersburg fù una battaglia é un'operazione militare di a Guerra Civile Americana. Durò guasi dece mesi, da u ghjugnu 1864 à l'aprile 1865, é tutt'insieme, i truppi di u nordu é di u sudu pèrsenu 70.000 suldati (42.000 u nordu, 28.000 u sudu) chì pè u mìnimu 8.300 sò tombi dirittamente in cumbattimentu.
# Battaglia di u Vechju

A Battaglia di u Vechju hè un' impurtante battaglia, ma pocu mintuvata sin'ad avà, chì accadì in Corsica pocu dopu à quella di Ponte Novu. Fù u 2 di ghjugnu di u 1769 chì a battaglia ebbe locu, vale à dì quattru simane dopu à Ponte Novu (8 è 9 di maghju).

## A battaglia

Sò Clemente Paoli è Ghjacumu Petru Abbatucci chì venenu à succorre à Pasquale Paoli, à u locu ind'ellu ci hè u ponte custruitu da Eiffel sopra u fiume U Vechju. A scena si passa u 2 ghjugnu di u 1769, annantu à e sponde di u Vechju. E forze sò fora di propurzione: da u latu di i naziunale, ùn sò più ch'è 600. Da a parte francese, ci sò 10000 omini in l'armata guidata da u conte di Vaux. I corsi anu sfattu u ponte è alzatu muri di petra. Ma i francesi aprenu u focu incù a so artigleria è lampanu dopu ponti mobili per francà u fiume, è assaltanu dopu l'armata corsa. U cumbattu hè feroce, cù a cultella o a baiunetta. À 1 contru à 20, i cumbattenti corsi resisteranu durente cinque ghjorni. Scrive Ghjuvan Vittoriu Angelini:
   "Tutti quelle è quelli chì sò sopravvivente di l'ideale paulinu sò prisenti: omini, donne, zitelli, studienti di l'università di Corti, milizie, truppe rigulare. Cù a baiunetta, cù a cultella, e truppe francese, dopu à un cumbattu di cinque ghjorni, forzanu u passaghju : i corsi dinù anu avutu i so Termopili".

## Cunsequenze di a battaglia

U 13 ghjugnu, Pasquale Paoli, incù i so cumpagnoni è u so fratellu Clemente, si trova in Portu Vechju, dopu à esse si cansatu in Bucugnà è in Bastelica. Da Portu Vechju, imbarca per Livornu annantu à u batellu di cummerciu Le Vermouth, per un esiliu chì durerà sin'à u 1790. Trè centu paulisti (frà i quali u so fratellu Clemente, ma dinù Annibale di u Rustinu, diciottu frati è sei preti) u suviteranu dopu annantu un antru batellu, Le Rachel.

## Note

* ↑ Angelini (1977), p. 222.

## Bibliugrafia

* Angelini, Ghjuvan Vittoriu, Storia sicreta di a Corsica, 1977, Albin Michel, Parighji.
* Francescu Antone Girolami, Storia di a Corsica, Marseglia, Libraria Marsigliese,‎ 1906, 572 pagine (ripublicatu in u 1971).

## Ligami

* Peghju ch'è Ponte Novu : a battaglia di u Vechju, A Piazzetta

## Da vede dinù

* a Battaglia di U Borgu
* a Battaglia di Ponte Novu
* a battaglia di i Termopili
# Battaglia di e Nazione

'Ssu artìculu hè in custruzzione. Pudete cuntribuisce à a so redazzione.
A Battaglia di e Nazione rispettivamente Battaglia di Lipsia fù una battaglia durante e guerre napuleòniche in l'annu 1813. Appartene à e più grande battaglie di a storia.
# Battaglia di i Sette Ghjorni

'Ssu artìculu hè in custruzzione. Pudete cuntribuisce à a so redazzione.
A Battaglia di i Sette Ghjorni di u 1862 hè stata una battaglia durante a Guerra Civile Americana (1861-1865).
# Battaglia di Ponte Novu

Battaglia di Ponte Novu :
| Infurmazione generale ||
| Data | 8 è 9 maghju 1769 |
| Locu | Ponte Novu, Castellu di Rustinu |
| Isciuta | Vittoria francese |
| Oppunenti ||
| Regnu di Francia | Ripublica Corsa |
| Cummandanti ||
| Noël Jourda, Conte di Vaux | Pasquale Paoli |
| Forze in prisenza ||
| 5 000 omini | 1200 à 2500 omini |
| Perdite ||
| 400 omini | 500 à 1000 omini |
Dopu à a disfatta à a Battaglia di U Borgu, a Francia utilizò a coruzzione, affinchè di sottumette i Naziunali. Lavighju XV hà spesu assai soldi pà staccà parechji capimachji di a causa naziunale malgradu e tentative d'assassiniu contr'à Paoli. Ma fù in lu duminiu militariu chì i più impurtanti scambiamenti funu operati. U corpu espedizziunariu francese dispunìa d'un nuvellu cumandante, u conte di Vaux, è d'un efettivu di 22 000 suladati cù u sustegnu d'una grossa artigliera I francesi anu fattu a scelta di passà in forza sopra u Golu in Ponte Novu, è di cullà in Corti pà strughje u guvernu corsu. L'armata naziunale, pà contu soiu, dispunìa d'appena di più di 20 000 suldati ma quasgi micca artigliera. Ghjè dunque in u duminiu lugìsticu è di u mudellu di guerra chì si vole utilizà.
Dopu à avè messu in piazza e truppe d'Arcambal à a so dritta è quella di Marbeuf di l'altra parte (1 à 4 di maghju), di Vaux lampa 15 000 suldati à mezu è, cù una serìa d'uperazione fatte u 5 di Maghju, piglianu Muratu è San Niculau strughjendu e difese di u Nebbiu. Marbeuf ripiglia U Borgu è franca u Golu. U 6 di Maghju i Corsi perdenu Custera. U lindumane, San Petru è Lentu passanu à a putenza francese è di Vaux stalla u sò campu in quell'ultimu paese. Pà contu soiu, l'armata naziunale dispone di 2000 suladati, drent'à i quali ci eranu mercenarii Prussiani è Svizzeri, in Ponte Novu, sottu a direzzione di Gentili, affinchè di taglià a strada à i francesi. Mà i Corsi vulìanu ripiglà u vantaghju. Pasquale Paoli cuntava di caccià i nemichi di Lentu attachendu u paese in 3 direzzione sfarente cù una fruntale è duie da i canti. L'8 di Maghju, Petru Colle dirighje l'attaca principale di i Corsi versu Tenda è Lentu, ghjunghjendu à scuzzulà seriu l'armata reale. Ma una cuntrattacca francese oblicava i Naziunali à rinculà versu Ponte Novu, induva, cù a cunfusione, si facenu tirà à dossu da i Prussiani chi divìanu difende u ponte.

## Galleria
#### Bibliugrafia

* Dalisu Paoli - Roccu Multedo, Pontinovu : Campagna di u Comte de Vaux, Cismonte è Pumonti Edizione, Nucariu, 1988.

## Da vede dinù

* a Battaglia di U Borgu
* a Battaglia di u Vechju
# Battaglia di Seven Pines

'Ssu artìculu hè in custruzzione. Pudete cuntribuisce à a so redazzione.
A Battaglia di Seven Pines o Battaglia di Fair Oaks (31 di maghju 1862 - 1 di ghjugnu 1862) hè stata una battaglia in a Guerra Civile Americana. Ci fùbbenu più di 1.700 morti é più di 8.300 feriti.
Durante 'ssa battaglia, tantu l'Union Repeating Gun, una mitragliera, quantu a Williams Gun, un cannone à tiru ràpidu, sò state aduprate.
# Codirossu

U codirossu :
| Phoenicurus ochruros ||
| Classificazioni scentifica ||
| Regnu | Animalia |
| Divisioni | Chordata |
| Classa | Aves |
| Ordini | Passeriformes |
| Famiglia | Muscicapidae |
| Genaru | Phoenicurus |
| Nomu binuminali ||
| Phoenicurus ochruros Linnaeus, 1753 ||
U codirossu (Phoenicurus ochruros (S.G.Gmelin, 1774)) hè un picculu aceddu chì apparteni à a famiglia di i Muscicapidi.

## Discrizzioni

A diminsioni hè quidda d'un passaru. U culori di u masciu hè grisgiu annantu à u spinu, neru annantu à a vola, annantu à i buceddi è annantu à u pettu. A coda hè rossu arancina è prisenta una tacca alari bianca. A femina hà culori più smurzati chì tendini à u verdi aliva, ma teni a coda rossa.

### Ripruduzioni

Hè un animali monogamu. U nidu hè custruitu in i cavità trà i chjappona è in l'abitazioni umani. A femina dipusiteghja da 4 à 6 ova bianchi. L'incubazioni dura circa 13 ghjorna. Hè a femina chì cova. I dui parenti nutriscini i piulacona in u nidu. U bulu avveni trà i 30 è i 35 ghjorna dopu à a nascita.

### Alimentazioni

U codirossu si nutrisci in i prata è in i lochi abitati. U so rigimu alimintari hè cumpostu soprattuttu d'invirtibrati. Duranti u vaghjimu è l'inguernu manghja ancu baga è picculi frutti. In i zoni custieri, induv'eddu friquenta i spiaghji, si nutrisci ancu di picculi crustacei. Essendu puri misfidenti versu l'omu pò accittà u cibu chì l'hè uffertu.

## Distribuzioni

U codirossu nidificheghja in l'Auropa sana. I pupulazioni di l'Auropa centru-sittintriunali sò migratrici. Ùn hè micca prisenti in gran'parti di l'arcipelagu Britannicu è in Scandinavia. In Italia vivi in i zoni muntosi è si sposta in pianura duranti l'inguernu.
U so ambienti naturali hè in l'ariali rucciosi di muntagna (ma si trova ancu à altitudini più bassi). A spezia s'hè adattata dinò à l'ambienti urbanu è si pò veda faciuli in i zoni incù menu trafficu di i cità com'è picculi paesi, centri suburbani, zoni industriali, è cetara.

## Bibliugrafia

* Thibault, Jean-Claude, Aceddi di Corsica, 1983, PRNC (in francesu)

## Liami

* Ghjuvan Petru Battestini, L'acelli, Adecec, 1982

## Da veda dinò

* avifauna di Corsica

## Fonti

'Ss'articulu pruveni in parti da l'articulu currispundenti di a wikipedia in talianu.
# Coeloglossum viride

Coeloglossum viride :
| Coeloglossum viride ||
| Classifica scentifica ||
| Regnu | Plantae |
| Divisioni | Magnoliophyta |
| Classa | Liliopsida |
| Ordini | Orchidales |
| Famiglia | Orchidaceae |
| Genaru | Dactylorhiza |
| Nomu binuminali ||
| Coeloglossum viride ( L. ) R.M.Bateman , Pridgeon ||
Coeloglossum viride hè un fiori chì faci parti di a famiglia di l'Orchidaceae.

## Discrizzioni

Coeloglossum viride, ancu cunnisciuta sottu u nomu di Orchis verdi, hè una spezia d'urchidei terranii vivaci appartinendu à a famiglia di l'Orchidaceae. 'Ssa pianta arbacea si caratterizeghja da i so fiora di culori verdi pallidu o verdi scuru, disposti in gaspa annantu à u picciolu fiurali.
I casci di Coeloglossum viride sò basali, lanceulati è d'un culori verdi chjaru o verdi scuru. Sò disposti à a basa di u picciolu fiurali è poni ancu essa prisenti longu à u picciolu, divintendu prugrissivamenti più chjuchi à capu insù. U picciolu, ribustu è drittu, pò aghjunghja un'altezza da 20 à 50 centimi.
I fiora, di culori verdi pallidu o verdi scuru, sò ragruppati in infiuriscenzi à forma di gaspa, cumposti da 10 à 40 fiora. U labeddu hè trilubatu, incù lobi latirali incurvati è un lobu cintrali più largu prisintendu mutivi à forma di punti o di strisci. I fiora di Coeloglossum viride sò ermafruditi è sò inamacati par u più da l'insetti.

## Ripartizioni

Coeloglossum viride hè largamenti sparta in Aurasia, incù una ripartizioni andendu da l'Auropa uccidentali insin'à a Siberia è à u Giapponu. 'Ss'urchidea prifirisci l'ambienti varii, tali i pratulini umiti, i turbieri, l'arici di furesti è i landi. Apprizzeghja i terri beddi assiccati è appena aciti à neutri, è si sviluppa in zoni esposti à u soli o à meza ombra. A spezia pò essa truvata à altitudini andendu da u liveddu di u mari insin'à à l'incirca 2500 metri.
Bench'è Coeloglossum viride ùn fussi micca cunsidarata com'è una spezia minacciata à a scala mundiali, hè prutetta in certi righjoni par causa di a digradazioni di u so ambienti è di a racolta illegali di i so fiora. 'Ss'urchidea hè ancu prutetta da a Cunvinzioni annantu à u cummerciu internaziunali di i spezii di fauna è di flora salvatichi minacciati d'estinzioni (CITES), chì intardisci u so cummerciu. Sforzi di cunsirvazioni, tali a missa in piazza di riservi naturali è di prugrammi di riintruduzioni, sò fatti in certi loca par pruteghja è prisirvà 'ssa spezia d'urchidea.
Coeloglossum viride hè prisenti in Corsica, ma hè rarissima.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).
# Coelorinchus occa

Coelorinchus occa :
| Coelorinchus occa ||
| Classifica scentifica ||
| Regnu | Animalia |
| Imbrancamentu | Chordata |
| Classa | Actinopteri |
| Imbrancamentu | Acanthopterygii |
| Classa | Percomorphaceae |
| Ordine | Gadiformes |
| Famiglia | Macrouridae |
| Generu | Coelorinchus |
| Nome binuminale ||
| Coelorinchus occa Goode & Bean, 1885 ||
Coelorinchus occa hè una spezia di pesciu chì face parte di a famiglia di i Macrouridae.

## Descrizzione

Coelorinchus occa prisenta un corpu lungarinu è sfusulatu, incù una culurazione di regula bruniccia. Pussede grande scaglie è longhe nutaghjole dursale è anale.

## Ripartizione

Omu trova Coelorinchus occa in l'acque prufonde di l'oceanu Atlanticu, per u più in e rigione nordu di l'oceanu, tale l'Islanda, a Nurvegia è u Gruenlandia. Hè dinù prisente in certe parte di l'oceanu Pacificu è di u Mare Terraniu.
Coelorinchus occa hè prisente in acque marine di Corsica.

## Biolugia

Coelorinchus occa hè un pesciu benticu chì si nutrisce per u più di picculi crustacei è di pesci. Hè capace à vive à prufundità andendu insin'à 2000 metri. A so riproduzione si face per via di dipunimentu d'ovi chì sò fecundati in acqua.

## Tassonumia

Coelorinchus occa appartene à l'ordine di i Gadiformi. Hè qualchì volta designatu sottu à i sinonimi di Macrourus occa o di Coryphaenoides occa.

## Cunsirvazione

Benchì Coelorinchus occa ùn sia micca dirittamente minacciatu, hè à spessu catturatu à l'accasu à u mumentu di a pesca cummerciale. Hè dunque impurtante di surviglià e pupulazione di 'ssa spezia per evità una eventuale pesca eccessiva.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ https://www.fishbase.se/summary/3103.

## Altri prugetti

* Coelorinchus occa annantu à Wikimedia Commons.
# Coenagrion pulchellum

Coenagrion pulchellum :
| Coenagrion pulchellum ||
| Classifica scentifica ||
| Regnu | Animalia |
| Imbrancamentu | Arthropoda |
| Classa | Insecta |
| Ordini | Odonata |
| Famiglia | Coenagrionidae |
| Genaru | Coenagrion |
| Nomu binuminali ||
| Coenagrion pulchellum Pierre Léonard Vander Linden, 1825 ||
Coenagrion pulchellum hè una spezia di filangroca chì faci parti di a famiglia di i Coenagrionidae.

## Discrizzioni

U Coenagrion pulchellum hè una spezia d'insettu appartinendu à l'ordini di l'odunati è à a famiglia di i Coenagrionidae. Hè una filangroca di piccula taglia, misurendu di regula trà 30 è 35 millimitri di lunghezza. I masci prisentani un corpu smilzu è lungarinu, di culori turchinu metallicu, incù marchi neri annantu à l'addomi. I femini, inquantu ad eddi, sò di culori brunu giaddicciu incù tacchi neri annantu à l'addomi. L'ali sò trasparenti, incù una lebbia tinta azurata à a basa.

## Ripartizioni

U Coenagrion pulchellum hè largamenti spartu in Auropa, da u nordu di a Spagna insin'à Scandinavia, è da l'Irlanda à u punenti di a Russia. Omu u trova ancu in Africa subrana, in certi righjoni di u Mediu Urienti è in Asia cintrali. 'Ssa spezia prifirisci l'ambienti d'acqua dolci, tali i lavi, i stagni, i vadini è i paduli, ind'edda pò ripraducia si è cibà si.
Coenagrion pulchellum hè prisenti in Corsica.

## Biulugia

Coenagrion pulchellum hè un insettu acquaticu chì passa a maiò parti di a so vita sottu forma di larva in l'acqua. I larvi si nutriscini di picculi urganisimi acquatichi, tali i larvi di zinzali è i picculi crustacei. Dopu à un periudu di sviluppu, emerghjini di l'acqua è si trasformani in adulti. L'adulti si nutriscini par u più d'insetti bulanti, tali i musculini è i zinzali.

## Tassunumia

Coenagrion pulchellum apparteni à a famiglia di i Coenagrionidae, chì ragruppa numarosi spezii di filangrochi. À u filu di u tempu, 'ssa spezia hè stata discritta sottu à diffarenti sinonimi, tali Coenagrion elegans, Coenagrion ornatum è Coenagrion pulchrum.

## Cunsirvazioni

Coenagrion pulchellum hè cunsidaratu com'è una spezia di cuncernu par causa di a distruzzioni di u so ambienti naturali. L'inguinamentu di l'acqua, a digradazioni di i zoni umiti è l'assiccamentu di i paduli ani un impattu negativu annantu à 'ssa spezia. Di più, u cambiamentu climaticu pò ancu affittà a so ripartizioni giugrafica. Misuri di cunsirvazioni, tali a prisirvazioni di l'ambienti d'acqua dolci è a sinsibilisazioni di u publicu à l'impurtanza di a biudiversità, sò nicissarii par assicurà a sopravvivenza di 'ssa spezia.

## Rifarimenti

* Berquier C. & Andrei-Ruiz M.-C., Lista Rossa regiunale di e Filangrocche di Corsica, Uffiziu di l'Ambiente di a Corsica, 2017

## Noti

* ↑ Berquier & Andrei-Ruiz (2017).

## Altri prugetti

* Coenagrion pulchellum annantu à Wikimedia Commons.
# Codifurciula

A codifurciula :
| Forficula auricularia ||
| Classificazioni scentifica ||
| Regnu | Animalia |
| Imbrancamentu | Arthropoda |
| Classa | Insecta |
| Ordini | Dermaptera |
| Famiglia | Forficulidae |
| Genaru | Forficula |
| Nomu binuminali ||
| Forficula auricularia Linnaeus, 1758 ||
A codifurciula (Forficula auricularia) hè un insettu chì faci parti di a famiglia di i Forficulidae. Hè cumuna in Auropa ed hè stata introdutta in America. Si scontra à spessu in ortu. Hè longa 12 à15 mm. I pinzi di u masciu sò longhi 4 à 8 mm, quandu i pinzi di a femina inveci sèo longhi 3 mm. L'antenni di a codifurciula ani 14 o 15 segmenti. I pinzi di a codifùrciula sò più mori incurvati ind'è u masciu ch'è ind'è a femina. I femini s'accupani di l'ova, i curani è i difendini contr'è l'agrissioni.

## In Corsica

A codifùrciula hè prisenti è cumuna in l'isula sana: da a piaghja à a muntagna. Hè ancu stata ussirvata à altezza di più di 2000 metri. Si vedi à spessu sottu à i petri.
Altri nomi corsi di a codifurciula sò: a codiforcula è u tagliaminchju (Dizz. U Muntesu).

## Rifarenzi

* Ciavatti, Petru (dir. ridazzioni) Dizziunariu U Muntese, 1984, Albiana

## Liami

* L'ortopteroidi di Corsica, Uffiziu di l'Ambiente di Corsica Archiviu 2011-07-21 at the Wayback Machine
* Enciclopedia of life: A codifurciula
# Codizennula

A coditremula :
| Motacilla cinerea ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Motacillidae |
| Generu | Motacilla |
| Nome binuminale ||
| Motacilla cinerea Marmaduke Tunstall, 1771 ||
A coditremula (Motacilla cinerea) hè una spezia di acellu chì face parte di a famiglia di i Motacillidae.

## Descrizzione

A coditremula hè una spezia d'acellu appartinendu à a famiglia di i Motacillidae. Misura circa 18 centimi di lunghezza è pesa trà 16 è 25 grammi. U so piumaghju hè per u più grisgiu, incù un senu più chjaru è un corpu biancu. Pussede dinù una longa coda nera, caratteristica di e coditremule.

## Ripartizione

A coditremula hè prisente in parte assai di l'Eurasia, da u nordu di l'Africa insin'à l'Asia orientale. Omu a trova dinù in certe rigione di l'America suprana. Priferisce l'ambienti aperti tali e pratuline, i paduli, e vadine è e zone custiere.
A coditremula hè prisente in Corsica.

## Biolugia

A coditremula hè un acellu migratore, culluchendu si versu rigione più calde mentre l'inguernu. Si nutrisce per u più d'insetti, di varmi è di picculi crustacei ch'ella chjappa in bulu o spizzichendu li in terra. Custruisce u so nidu in caravoni rucciosi, arburi o bastimenti, imprudendu materiali tali i sticcatelli, l'erba è e piume.

## Tassonumia

A coditremula appartene à u generu Motacilla, chì ragruppa parechje spezie di coditremule. Hè stata discritta per a prima volta da Marmaduke Tunstall in u 1771. Esistenu dinù sinonimi per 'ssa spezia, tali Motacilla melanope.

## Cunsirvazione

A coditremula hè una spezia abbastanza sparta è a so pupulazione hè cunsiderata cum'è stabile. Ùn hè micca attualmente minacciata d'estinzione. Eppuru, a distruzzione di u so ambiente naturale è a polluzione ponu avè un impattu negativu annantu à a so pupulazione. E misure di cunsirvazione tale a prutezzione di e zone umite è a sensibilisazione di u publicu sò essenziali per assicurà a sopravvivenza di 'ssa spezia.

## Lessicu

A tremula hè ancu chjamata in corsu: a codizennula, a codizingula, a codibattula, a codipennula.

## Citazione

A codizennula hè stata mintuvata calchì volta in a litteratura è u cantu corsu. Per esempiu:
* in i Canti d'aceddi di Monsignore Di La Fuata:
    Ziazì fà la civetta
    Codizennula vizzetta.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Motacilla cinerea annantu à Wikimedia Commons.